b'\n_START_ARTICLE_\nHerbert Marcuse\n_START_SECTION_\nEl\xc3\xa4m\xc3\xa4\n_START_PARAGRAPH_\nMarcuse opiskeli germanistiikkaa ja kirjallisuushistoriaa p\xc3\xa4\xc3\xa4aineinaan, filosofiaa ja kansantaloustiedett\xc3\xa4 sivuaineinaan, aluksi kaksi vuotta Berliiniss\xc3\xa4, sitten kaksi vuotta Freiburg im Breisgaussa. H\xc3\xa4n v\xc3\xa4itteli kirjallisuuden alalta tohtoriksi 1922._NEWLINE_1928 h\xc3\xa4nest\xc3\xa4 tuli Martin Heideggerin assistentti. Vuonna 1932 Marcuse siirtyi Frankfurt am Mainin Yhteiskuntatutkimuksen instituuttiin (Institut f\xc3\xbcr Sozialforschung). Tuolloin h\xc3\xa4n tutustuu ensi kertaa Karl Marxin "taloudellis-filosofiseen k\xc3\xa4sikirjoitukseen". Marxin nuoruudentuotanto teki suuren vaikutuksen Marcusen ajatteluun. Vuonna 1932 Marcuse arvostelikin jo artikkelissaan kapitalismia ihmisolennon lopullisena kriisin\xc3\xa4. Kapitalististen olosuhteiden vallitessa ihmisen olemus ja olemassaolo (eksistenssi) eroavat toisistaan, ihminen vieraantuu eik\xc3\xa4 voi kehitty\xc3\xa4 vapaasti._NEWLINE_Vuonna 1933 Marcuse siirtyi Sveitsiin ennen lopullista muuttamistaan Yhdysvaltoihin seuraavana vuonna. Yhdysvalloissa Marcuse toimi eri yliopistoissa, muun muassa San Diegossa Kaliforniassa. Samana vuonna 1965 h\xc3\xa4n otti my\xc3\xb6s vastaan ylim\xc3\xa4\xc3\xa4r\xc3\xa4isen professuurin Berliinin Freie Universit\xc3\xa4t -yliopistossa._NEWLINE_Marcusen p\xc3\xa4\xc3\xa4teokset ilmestyiv\xc3\xa4t h\xc3\xa4nen Yhdysvalloissa viett\xc3\xa4m\xc3\xa4n\xc3\xa4\xc3\xa4n aikana. Teoksessaan Eros and Civilization (1955) h\xc3\xa4n pyrki yhdist\xc3\xa4m\xc3\xa4\xc3\xa4n Karl Marxin ja Sigmund Freudin ajattelun. Marcusen Yksiulotteinen ihminen puolestaan sai kaikupohjaa 1960-luvun lopun opiskelijaliikkeest\xc3\xa4.  Marcuse puhui usein opiskelijoiden mielenosoituksissa ja siten h\xc3\xa4nt\xc3\xa4 \xe2\x80\x93 vastoin omaa n\xc3\xa4kemyst\xc3\xa4\xc3\xa4n \xe2\x80\x93 alettiin pit\xc3\xa4\xc3\xa4 "uusvasemmiston is\xc3\xa4n\xc3\xa4". Marcusen t\xc3\xa4rkeimpi\xc3\xa4 oppilaita on J\xc3\xbcrgen Habermas._NEWLINE_Historioitsija Harold Marcuse on Herbert Marcusen pojanpoika.'